હવે તેની આગળની સ્થિતિ અને લોજિક જુઓ એટલે વિવાદનો ખ્યાલ આવશે. જ્યાં 50 ટકાથી ઓછું મતદાન થયું તે કોર્પોરેશનોમાં ઇવીએમનો ઉપયોગ થયો હતો. નગરપાલિકાઓમાં 60 ટકાથી વધારે મતદાન થયું ત્યાં મશીનો નહોતા, પણ બેલેટ પેપર હતા. હવે આવે છે વિવાદાસ્પદ લોજિક – લોકોને ઇવીએમ પરથી ભરોસો ઊઠી ગયો છે, કેમ કે મતદાનની ટકાવારીમાં ભારે વધારો ના થવા છતાં ઉત્તર પ્રદેશમાં ત્રણ ચતુર્થાંશ બહુમતી ભાજપને મળી ગઈ હતી. ઇવીએમ હોવાથી મત આપવા જવાથી કંઈ ફરક પડવાનો નથી એમ સમજીને શહેરી લોકોએ મતદાન ના કર્યું તેવું લોજિક લડાવાયું છે. બીજી બાજુ નગરોમાં અને નાના શહેરોમાં પાલિકામાં મતપત્રક હોવાથી રાબેતા મુજબનું વોટિંગ થયું.